Κυβέρνηση Επαμεινώνδα Δεληγεώργη Νοεμβρίου 1865

Η Κυβέρνηση Επαμεινώνδα Δεληγεώργη Νοεμβρίου 1865 (ή υπουργείον Δεληγεώργη) (13 - 28 Νοεμβρίου 1865), αδύναμη και αυτή κοινοβουλευτικά, θα προσπαθήσει στις 28 Νοεμβρίου να περάσει στην Βουλή την πρότασή της για διακοπή των συνεδριάσεων για 40 ημέρες. Συγκεκριμένα, στους βουλευτές θα τεθεί προς υπερψήφιση η παρακάτω πρόταση: «Δυνάμει του άρθρου 38 του Συντάγματος λαμβάνομεν την τιμήν να υποβάλωμεν την επομένην πρότασιν: Η Βουλή συναινεί να διακόψη τας συνεδριάσεις αυτής επί 40 ημέρας»".Το άρθρο 38 του Συντάγματος ανέφερε ότι: «Ο Βασιλεύς έχει το δικαίωμα να αναβάλη την έναρξιν ή να διακόπτη την εξακολούθησιν
της Βουλευτικής Συνόδου. Η αναβολή δε ή η διακοπή δεν δύνανται να διαρκέσωσιν υπέρ τας τεσσαράκοντα ημέρας, ουδέ να επαναληφθώσιν εντός της αυτής βουλευτικής συνόδου, άνευ της συναινέσεως της Βουλής» 
Η ψήφιση της πρότασης ισοδυναμούσε και με ψήφο εμπιστοσύνης στην κυβέρνηση - και όταν η πρόταση καταψηφίστηκε με 84 κατά της διάλυσης και 70 υπέρ«Ιστορία του Ελληνικού Έθνους», τόμος ΙΓ', 248, η κυβέρνηση παραιτήθηκε.
Η «κυβέρνηση Δεληγεώργη» διεκπεραίωσε το θέμα του Συμβουλίου της Επικρατείας. Η κατάργηση του οργάνου αυτού, ήταν πάγιο αίτημα των βουλευτών από την ψήφιση του τελευταίου Συντάγματος και μετά, έτσι η κυβέρνηση έφερε προς ψήφιση τον αντίστοιχο νόμο και η Βουλή το κατάργησε.

Σύνθεση υπουργικού συμβουλίου
ΦΕΚ Α53/ 1865,   Α54/ 1865
 «Πρόεδρος του υπουργικού συμβουλίου» («Πρωθυπουργός»): Επαμεινώνδας Δεληγεώργης 
 «Επί των Εξωτερικών υπουργός»: Επαμεινώνδας Δεληγεώργης
 «Επί των Εσωτερικών υπουργός»: Θρασύβουλος  Ζαΐμης
 - αντικαταστάθηκε στις 20 Νοεμβρίου από τον Επαμεινώνδα Δεληγεώργη
 «Επί των Οικονομικών υπουργός»: Δημήτριος Χρηστίδης
 «Επί των Στρατιωτικών υπουργός»:  Δημήτριος Γρίβας
 «Επί της Δικαιοσύνης υπουργός»: Επαμεινώνδας Δεληγεώργης
 - αντικαταστάθηκε στις 20 Νοεμβρίου από τον Σπήλιο Αντωνόπουλο
 «Επί των Εκκλησιαστικών και της Δημοσίας εκπαιδεύσεως υπουργός»: Σπήλιος Αντωνόπουλος
 «Επί των Ναυτικών υπουργός»'': Αντώνης Α. Μαυρομιχάλης

Πηγές


Αναφορές


1865 11 13
Κατηγορία:1865